《清晨坐堂上》
宋代·晁公溯

清晨坐堂上，文书常满前。
皆自公府来，徵发何纷然。
不闻问养公，但闻横索钱。
按籍为之课，独求最多年。
孰知人困穷，岂有力留迁。
商不愿出途，农不愿授田。
居者转沟壑，行者死道边。
此罪在郡县，恩泽壅不宣。
公府不我责，所贵为货泉。
长使货泉在，吏曹同晏然。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。